
PARLAMENTUL ROMÂNIEI

CAMERA DEPUTAŢILOR
COMISIA JURIDICĂ,

DE DISCIPLINĂ ŞI IMUNITĂŢI

Bucureşti, 13.06.2001

Nr.  53/2000

 A V I Z 

 asupra  proiectului  de Lege pentru aprobarea 

Ordonanţei   Guvernului nr.102/2000 privind

statutul  şi  regimul  refugiaţilor în  România
În conformitate cu prevederile art.89 şi 107 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege pentru aprobarea Ordonanţei  Guvernului nr.102/2000 privind statutul şi regimul refugiaţilor în România, trimis cu adresa nr.53 din 21 mai 2001, înregistrată sub nr.662/XVIII/11 din  21 mai 2001.



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege, menţionat mai sus, în şedinţa din 13 iunie 2001 şi a constatat următoarele:



- proiectul de lege pentru aprobarea Ordonanţei Guvernului nr.102/2000 privind statutul şi regimul refugiatului în România a fost adoptat de Senat în şedinţa din 17 ianuarie 2001 şi de Camera Deputaţilor în şedinţa din 22 februarie 2001;



- trimis la Preşedinţie, în vederea promulgării, proiectul de lege a fost restituit Senatului spre reexaminare, potrivit cererii de reexaminare formulată de Preşedintele României, în temeiul prevederilor art.77 alin.2  din Constituţie;



- ca urmare a solicitării Preşedintelui României, Senatul a reexaminat proiectul de lege şi l-a adoptat cu unele modificări şi completări, în şedinţa din 14 mai 2001.



În urma examinării proiectului de lege în forma adoptată de Senat a ordonanţei supusă aprobării şi a cererii de reexaminare formulată de către Preşedintele României,  s-a  hotărât, cu majoritate de voturi, avizarea favorabilă a acestuia, cu precizarea ca la dezbaterea în fond, Comisia pentru apărare, ordine publică şi siguranţă naţională să ţină seama de toate motivele invederate în cererea de reexaminare, întrucât membrii Comisiei juridice, de disciplină şi imunităţi le consideră întemeiate.



În raport de obiectul şi conţinutul său, proiectul de lege face parte din categoria legilor ordinare.

                       PREŞEDINTE,                                        SECRETAR, 

     dr. Ionel Olteanu                                   Carmen Dumitriu
     red.consilier

 Dumitra Diaconu

